NOVI MEDIJI

Novi in stari mediji. Zmešnjava v glavi. Mediji od radia, televizijskega

sprejemnika, telefona, revij in časopisov, do interneta...

Vse, kar nam daje informacije. Medij je tudi komunikacija

dveh oseb ali skupine. Pomeni komuniciranje.

Vse skupaj nam ponuja hitrejše in zanesljivejše informacije.

 Prek interneta si lahko dopisujemo z ljudmi z vseh

koncev sveta, se v trenutku povežemo s svetom in informacijami.

Mediji nam prinašajo določene prednosti in slabosti, tako kot vsaka

stvar. Če se ozremo okrog sebe: ustvarili so popolno generacijsko

zmešnjavo. Nekateri starši ne znajo uporabljati računalnika in

internetnih storitev, tudi uporaba mobilnega telefona je zanje

težava, njihovi otroci pa cele ure presedijo pred računalnikom.

Zaslon je torej gibljiva slika, ki nam nekaj sporoča. Na mobilnem

telefonu, računalniškem zaslonu ali pa velikem displeyu .

Samo, da se nekaj giblje. Sodim v generacijo, ki jo že

od malega spremljajo računalniki.

Če bi bil računalnik v tem trenutku tak kot takrat...

no, ampak stvari potrebujejo čas in tudi to se je uredilo. Zdaj

imamo orodja in programe za vse mogoče.

Vsakdo ima mobilni telefon, ta že dolgo ni več modna muha,

ampak nujno potreben element v našem življenju. Ne poznam

nikogar več, ki ga ne bi uporabljal. Nekateri so se upirali,

toda zdaj ga imamo vsi. Nove tehnologije, telefon in

računalnik združujejo.

Čez nekaj let, zelo kmalu, bom torej s seboj nosila malo potujočo pisarno in bom nenehno vsem dosegljiva.

Mora, že zdaj me mobilni telefon kak dan prav izčrpava. Ugasni ga, si pravim.

 Hotela sem pisati o razliki med knjigo in računalnikom.

Knjiga daje popolnoma drugačen občutek in je neprecenljiva.

Pravzaprav ju niti ne moremo primerjati. Vendar se mi pogosto

zgodi, da grem v knjižnico po kako knjigo, a jo je treba

naročiti. Potrebujem pa jo takoj. In spet prijatelj računalnik.

Knjiga in računalnik sta primerljiva samo po informacijah, ki

jih dajeta. Toda v knjigah so napisane zgodbe, ki nam jih

računalnik ne more ponuditi.

Papir ali zaslon? Nekateri niso verjeli, da bo razvoj računalništva tako hiter.

Zdaj pa smo na točki, ki je nismo predvidevali. Vse skupaj se nenehno razvija

naprej. Zanimivo je, da računalnik deloma ostaja enak, spreminjajo se sistemi,

ki pomagajo shranjevati podatke. Od kartic za luknjat, flopi diska, diskete, ki

zamira, in CD-ROM-a. Po zgodbi o črno-belem zaslonu zgodba o barvnem in

velikem zaslonu, za njim pa o tiskalniku.

Med novimi tehnologijami imam najraje internet in elektronsko pošto. Zdi se

mi, da lahko na ta način v krajšem času in predvsem bolj v miru komuniciram

z nekaterimi ljudmi. Ponujata mi veliko več svobode kot telefon. Njegovo

zvonjenje moti in povzroča napetost v okolici. Elektronska pošta dovoljuje 24-

urno komuniciranje in povezavo, ne da bi s tem koga motila. Tiho prispejo v

tvoj računalnik, in ko si pripravljen, jih odpreš in prebereš

In vse se razvija. Nekatere novosti so koristne. Mislim, da bi bilo dobro, če bi

CD-ROM lahko nadomestil večino tiskanih medijev, kar bi bilo odlično za

varovanje okolja. CD-ROM je medij, ki se ga da večkrat uporabiti, izbrisati in

nanj ponovno zapisati nekaj drugega. Revije bi lahko na primer prirejale

akcije, da bi uporabniki ob vračilu medija dobili popust ali ugodnost. Zelo

velikega pomena je tudi dejstvo, da je možnost napake pri CD-ROM-u v

primerjavi s časopisom precej zmanjšana. Omogoča pa še glasbo, video

animacije, povezave z internetnimi stranmi ... Ob oglasih v revijah se pogosto

počutim, kot da sem kupila samo reklame, medtem ko te oglas na CD-ROMu

s klikom odpelje na spletno stran stran. Cena oglasa bi bila lahko višja, ker

bi jo zaračunavali glede na obisk strani, zaradi česar bi bil dobiček večji.Kupci bi za manj denarja dobili več, s čimer bi se povečala prodaja. Zadovoljenen bi bile potrošnikove potrebe in izpolnjene ekološke zahteve.

Tudi televizije se pripravljajo, da bodo program prenašale prek interneta.

Mislim, da je to popolnoma v redu; uporabniki bodo plačali za tisto in toliko,

kar gledajo. To je bolj donosno s stališča televizij. Internet je namenjen vsem

in vsak si lahko naredi lastno spletno stran in postane zvezda v medijskem

smislu. Ljudje te morajo samo še obiskati.

Zasloni pa pred našimi očmi postajajo gibljiva grafična

galaksija. Povezava oblikovanja in zvoka še nikoli ni bila

tako tesna kot zdaj. Interaktivni mediji so oblikovali nov

vizualni jezik „type talk“, ki se ne bo nikoli držal definicije

besede in slike, oblike in prostora. Tipografija v novem

okolju uveljavlja identiteto. Slike lahko govorijo gledalcu

glasneje kot besede, toda besede imajo volumen. V

literaturi so zgodbe, ki jih je nekdo napisal črko za črko

in besedo za besedo zato, da bodo prihodnji rodovi

razumeli čas, ki ga niso živeli. Besede so le ideje, ki

čakajo, da bodo prebrane. Branje ne bo nikoli umrlo,

ker je naša vstopnica v svet.